《洞仙歌 荷包牡丹》
清代·汪淑娟

猩红一捻，有粉痕飘荡。疑出纤纤美人掌。怕飞来、蝴蝶尽是金钱，是昨夜、妃子筵前亲赏。

这般真锦地，可惜天公，不把苔纹绣添上。要向画奁寻、比与郎看。

可胜得、侬家花样。悔只悔、春愁万千千，未嘱咐、东风替侬安放。

作者简介：汪淑娟，字玉卿，钱唐人。孝廉金绳武室，绳武有《泡影词》。